b'\n_START_ARTICLE_\nDragu\xc4\x87\n_START_SECTION_\nZgodovina\n_START_PARAGRAPH_\nDana\xc5\xa1nji Dragu\xc4\x87 je nastal okoli istoimenskega srednjeve\xc5\xa1kega Ka\xc5\xa1tela, ki je danes skoraj v celoti vklopljen v kasnej\xc5\xa1o arhitekturo. Obstajal je tudi starej\xc5\xa1i Dragu\xc4\x87, okoli 2 km vzhodneje, na vrhu najvi\xc5\xa1jega hriba tega dela Istre. Hrib se imenuje Stari Dragu\xc4\x87. Dosedanja raziskovanja so pokazala na bronastodobno ilirsko naselje, eno od 350-ih, ki so evidentirana v Istri. Stari Dragu\xc4\x87 le\xc5\xbei na 503 m nadmorske vi\xc5\xa1ine. _NEWLINE_Dragu\xc4\x87 je omenjen leta 1102 kot Dravuie v darovnici istrskega markgrofa Ulricha oglejskim patriarhom. Kasnije je kot del bodu\xc4\x8de Pazinske kne\xc5\xbeevine pripadal Gori\xc5\xa1kim grofom, in leta 1374 skupaj s celotno kne\xc5\xbeevino, na osnovi nasledstvenega sporazuma, pripadel Habsbur\xc5\xbeanom. Kot mesto na meji njihovih posestev, je bil pogosto tar\xc4\x8da napadov in uni\xc4\x8denja, naselje okoli ka\xc5\xa1tela je bilo po\xc5\xbegano in razru\xc5\xa1eno od Turkov (1483, 1511) in Bene\xc4\x8danov (1421, 1508, 1511). Ko je kon\xc4\x8dno leta 1523 pripadel Bene\xc4\x8danom, so ga napadli tudi Uskoki in Avstrijci ter Hrvati pod vodstvom Wolfganfa Frankopana (1616). Kar niso uni\xc4\x8dile vojne, je v ve\xc4\x8d obiskih pokon\xc4\x8dala kuga, a dokon\xc4\x8dala leta 1855 kolera, ki je zdesetkala prebivalstvo. Naselje se je kljub vsemu ohranilo do danes._NEWLINE_Veliko vlogo v \xc5\xbeivljenju srednjeve\xc5\xa1kega Dragu\xc4\x87a so imele lai\xc4\x8dne bratov\xc5\xa1\xc4\x8dine, ki jih je bilo dvanajst in so skrbele tako za svoje oltarje kot za druga podro\xc4\x8dja \xc5\xbeivljenja. Glavno besedo je imel izbrani \xc5\xbeupan, v cerkvenih temah \xc5\xbeupnik, ki je prevzemal tudi vlogo notarja in pisal v glagolici. S pisanimi inicialkami okra\xc5\xa1en Dragu\xc4\x87ki glagolski brevir iz leta 1407, ki je bil v uporabi v cerkvi svetega Kri\xc5\xbea v Dragu\xc4\x87u, je danes v arhivu HAZU v Zagrebu.\n_START_SECTION_\nV popularni kulturi\n_START_PARAGRAPH_\nV letu 2004 je bil posnet v Dragu\xc4\x87u posnet TV film La Femme Musketeer v proizvodnji Hallmark Entertainment in Larry Levinson Productions.'